Änglagård – sommeren etter

Änglagård – sommeren etter (originaltittel: Änglagård – andra sommaren) er en svensk dramakomedie fra 1994 regissert av Colin Nutley. Hovedrollene spilles av Helena Bergström og Rikard Wolff, mens sentrale biroller spilles av Ron Dean og Ernst Günther på rollelisten. 

Filmen er en fortsettelse av filmen Änglagård (1992). I 2010 kom film nummer tre: Änglagård - alle gode ting er tre (svensk originaltittel Änglagård – tredje gången gillt).

 Handling 
Fanny Zander og Zac returnerer til det lille lokalsamfunnet Yxared i Västergötland ett år senere. Ved et ulykkestilfelle har Änglagård brent ned, og Fanny og Zac får bo hos brødrene Gottfrid og Ivar Pettersson. Intrigene og konfliktene mellom innbyggerne fortsetter og samtidig som lokalsamfunnets rikeste mann, Axel Flogfält, har lovet å gjenoppbygge Änglagård, ønsker han fortsatt å kjøpe Änglagård av Fanny.

Sønnen Mårten Flogfält blir gradvis mer og mer interessert i Fanny og forsøker på ulike måter å forføre henne. Han har nemlig fortsatt ikke fått vite sannheten om hvem som er Fannys far. Nå viser det seg også at Gottfrid og Ivar har en nesten bortglemt bror, Sven, som flyttet til USA i sin ungdom. Fanny og Zac overtaler de to brødrene til å reise sammen med dem til USA for å hilse på Sven.

 Om filmen 
Filmen ble innspilt i Kölingared, Lönnarp og Ulricehamn i Västergötland samt i New York, USA

 Rolleliste (utvalg) 
 Helena Bergström – Fanny Zander
 Rikard Wolff – Zac
 Ernst Günther – Gottfrid Pettersson
 Tord Peterson – Ivar Pettersson
 Sven Wollter – Axel Flogfält
 Viveka Seldahl – Rut Flogfält
 Ron Dean – Sven Pettersson
 Reine Brynolfsson – Henning Collmer
 Jan Mybrand – Per-Ove Ågren
 Jakob Eklund – Mårten Flogfält
 Ing-Marie Carlsson – Eva Ågren
 Peter Andersson – Ragnar Zetterberg

 Referanser 

 Eksterne lenker 


Kategori:Filmer fra 1994
Kategori:Svenske dramakomedier
Kategori:Filmer lagt til rurale strøk
Kategori:Oppfølgerfilmer
Kategori:Svenskspråklige filmer